Božo Biškupić
<s>Božo Biškupić (Mala Mlaka nedaleko Zagreba, 26. travnja 1938.), hrvatski političar, pravnik, muzeolog.</s><s>Bivši je ministar kulture u Vladi Republike Hrvatske.</s><s>Tu je dužnost također obavljao u Vladi premijera Mateše od 1995. do 2000. godine, Ive Sanadera od 2004. do 2009., te Jadranke Kosor od 2009. do 2010. godine.</s><s>Ministar je sa najdužim stažem u nekoj hrvatskoj vladi, te je dužnost ministra obnašao ukupno 11 godina i 87 dana.</s>

<s>Diplomirao je na Pravnom fakultetu u Zagrebu.</s><s>Magistrirao je muzeologiju na postdiplomskom studijom bibliotekarstva, dokumentacije i informacijskih znanosti.</s><s>Dokumentarno je obradio opuse uglednih hrvatskih umjetnika i objavljivao u stručnim časopisima.</s><s>1964. godine osnovao Zbirku Biškupić.</s><s>Neko vrijeme je radio i u odvjetničkom uredu.</s><s>Bio je urednikom likovnih izdanja u Nacionalnoj i sveučilišnoj knjižnici, likovnih monografija u Grafičkom zavodu Hrvatske.</s>

<s>Visoko je rangirani dužnosnik HDZ-a.</s><s>Obnaša dužnost međunarodnog tajnika stranke.</s><s>Od 1993. do 1995. bio je zamjenik gradonačelnika grada Zagreba.</s><s>Na  izborima 2000., 2003. godine, 2007. godine izabran je za zastupnika u Hrvatski sabor.</s><s>Od 23. prosinca 2003. obnašao je dužnost ministra kulture.</s><s>12. siječnja 2008. potvrđen na toj dužnosti.</s><s>Nakon što je Jadranka Kosor nasljedila Ivu Sanadera na dužnosti predsjednice Vlade, Božo Biškupić je zadržao je resor kulture u novoj Vladi.</s><s>Dana 29. prosinca 2010. smijenjen je s položaja ministra kulture.</s>

<s>Poveznice 
 Vlada Republike Hrvatske</s>

<s>Vanjske poveznice 
 Životopis na www.vlada.hr</s>

<s>Hrvatski političari
Ministri u Vladi Republike Hrvatske
Članovi Hrvatske demokratske zajednice</s>

